**H O T Ă R Â R E**

**privind aprobarea înființării prin reorganizare a unor centre rezidențiale**

**pentru persoanele adulte cu dizabilități din structura**

**Direcţiei Generale de Asistenţă Socială şi Protecţia Copilului Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 136 din 16.08.2021 privind aprobarea reorganizării unor centre rezidențiale pentru persoanele adulte cu dizabilități din structura Direcţiei Generale de Asistenţă Socială şi Protecţia Copilului Cluj, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 29550/12.08.2021; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 29553/12.08.2021 şi Avizul cu nr. 29553 din 18.08.2021 adoptat de Comisia de specialitate nr. 5, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Adresa Direcției Generale de Asistență Socială și Protecția Copilului Cluj nr. 29991/16.07.2021, înregistrată la Consiliul Județean Cluj sub nr. 26235/16.07.2021, cu completările aduse prin adresa cu același număr transmisă în data de 26.07.2021;
* Avizul Autorității Naționale pentru Drepturile Persoanelor cu Dizabilități, Copii și Adopții nr. 18822/1/ANDPDCA/DPPD/MC/24.09.2020 privind înființarea Centrului de Îngrijire și Asistență pentru Persoane Adulte cu Dizabilități Câțcău;
* Avizul Autorității Naționale pentru Drepturile Persoanelor cu Dizabilități, Copii și Adopții nr. 18822/2/ANDPDCA/DPPD/MC/24.09.2020 privind înființarea Centrului de Abilitare și Reabilitare pentru Persoane Adulte cu Dizabilități Gherla;
* Avizul Autorității Naționale pentru Drepturile Persoanelor cu Dizabilități, Copii și Adopții nr. 18822/3/ANDPDCA/DPPD/MC/24.09.2020 privind înființarea Centrului de Abilitare și Reabilitare pentru Persoane Adulte cu Dizabilități Jucu;
* Hotărârea Colegiului Director al Direcției Generale de Asistență Socială și Protecția Copilului Cluj nr. 2/11.08.2021 privind avizarea înființării prin reorganizare a centrelor rezidențiale pentru persoane cu dizabilități situate în Municipiul Gherla, satul Jucu de Sus și satul Câțcău, Județul Cluj;

Luând în considerare prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 92 alin. (1) și ale alin. (2) lit. d), ale art. 173 alin. (1) lit. d) și ale alin. (5) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 31-34 și ale art. 51-56 lin Legea privind protecția ți promovarea drepturilor persoanelor cu dizabilități nr. 448/2006, republicată, cu modificările și completările ulterioare;
* art. 27-28, ale art. 30, ale art. 35-43, ale art. 79-91, ale art. 112, ale art. 114, ale art. 128 și ale art. 132-135 din Legea asistenței sociale nr. 292/2011, cu modificările și completările ulterioare;
* art. 1-7 din Legea privind asigurarea calității în domeniul serviciilor sociale nr. 197/2012, cu modificările și completările ulterioare;
* art. II și ale art. III din Ordonanța de urgență a Guvernului nr. 69/2018 pentru modificarea și completarea Legii nr. 448/2006 privind protecția și promovarea drepturilor persoanelor cu dizabilități;
* art. 31 și ale art. 37-38 din Hotărârea Guvernului nr. 268/2007 pentru aprobarea Normelor metodologice de aplicare a prevederiolor Legii nr. 448/2006 privind protecția și promovarea drepturilor persoanelor cu dizabilități, cu modificările și completările ulterioare;
* punctelor 8, 9 și 12 din Anexa la Hotărârea Guvernului nr. 867/2015 pentru aprobarea Nomenclatorului serviciilor sociale, precum și a regulamentelor-cadru de organizare și funcționare a serviciilor sociale, cu modificările și completările ulterioare**;**
* Hotărârii Guvernului nr. 426/2020 privind aprobarea standardelor de cost pentru serviciile sociale;
* Anexei nr. 1 la Hotărârea Guvernului nr. 797/2017 privind Regulamentul-cadru de organizare și funcționare al Direcției generale de asistență socială și protecția copilului, cu modificările și completările ulterioare;
* Anexei nr. 1 la Ordinul Ministrului Muncii și Justiției Sociale nr. 82/2019 privind aprobarea Standardelor specifice minime de calitate obligatorii pentru serviciile sociale destinate persoanelor adulte cu dizabilități;
* Deciziei Președintelui Autorității Naționale pentru Persoane cu Dizabilități privind aprobarea Metodologiei de reorganizare a centrelor rezidențiale pentru persoanele adulte cu handicap nr. 878/2018;
* Hotărârii Consiliului Județean Cluj nr. 208/2004 privind înființarea Direcției Generale de Asistență Socială și Protecția Copilului Cluj;
* Hotărârii Consiliului Județean Cluj nr. 13/2019 privind aprobarea Organigramei și a Statului de Funcții pentru Direcția Generală de Asistență Socială și Protecția Copilului Cluj, cu modificările ulterioare;
* Hotărârii Consiliului Județean Cluj nr. 245/2019 privind aprobarea Regulamentului de organizare și funcționare al Direcției Generale de Asistență Socială și Protecția Copilului Cluj și a serviciilor sociale furnizate de către acesta;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare<

**hotărăşte:**

**Art. 1.** Se aprobă înființarea Centrului de Abilitare și Reabilitare pentru Persoane Adulte cu Dizabilități Gherla (CAbR) în structura Direcţiei Generale de Asistenţă Socială şi Protecţia Copilului Cluj, ca și componentă funcțională fără personalitate juridică, cod serviciu 8790 CR-D-II, cu o capacitate de 50 de locuri, cu sediul în imobilul situat în Municipiul Gherla, str. Plugarilor nr. 24, prin reorganizarea Centrului de Recuperare Reabilitare Neuropsihiatrică Gherla.

**Art. 2.** Se aprobă înființarea Centrului de Abilitare și Reabilitare pentru Persoane Adulte cu Dizabilități Jucu (CAbR) în structura Direcţiei Generale de Asistenţă Socială şi Protecţia Copilului Cluj, ca și componentă funcțională fără personalitate juridică, cod serviciu 8790 CR-D-II, cu o capacitate de 50 locuri, cu sediul în cu Comuna Jucu -sat Jucu de Sus, str. Principală nr. 470, Județul Cluj prin reorganizarea Centrului de Recuperare Reabilitare Neuropsihiatrică Jucu.

**Art. 3.** Se aprobă înființarea Centrului de Îngrijire și Asistență pentru Persoane Adulte cu Dizabilități Câțcău (CIA) în structura Direcţiei Generale de Asistenţă Socială şi Protecţia Copilului Cluj, ca și componentă funcțională fără personalitate juridică, cod serviciu 8790 CR-D-I, cu o capacitate de 50 locuri, cu sediul în Comuna Câțcău, localitatea Câțcău nr. 90A, Județul Cluj prin reorganizarea Centrului de Îngrijire și Asistență Câțcău.

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Generală Buget-Finanțe, Resurse Umane și Direcția Generală de Asistență Socială și Protecția Copilului Cluj.

**Art. 5.** Prezenta hotărâre se comunică Direcţiei Generale Buget-Finanţe, Resurse Umane; Direcției Generale de Asistență Socială și Protecția Copilului Cluj, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 129 din 26 august 2021**

*Prezenta hotărâre a fost adoptată cu 33 de voturi “pentru”, fiind astfel respectate prevederile legale privind majoritatea de voturi necesară.*